
בהמשך לפנייתך אלינו להלן התייחסות לסעיף 6 למכתבך:


א.     הקמה ופעילות פורום כאב- 
בשנת 2011 הוקם פורום רב מקצועי ע"י מומחים בתחום ההתמכרויות, בריאות הנפש ,רפואת כאב במטרה לתכנן מערך של הסברה, העלאת מודעות בקרב אנשי מקצוע והפרייה הדדית של יידע בין תחום ההתמכרויות לרפואת כאב.  בפורום נוכח גם נציג המטופלים. 
במסגרת הפורום הוחלט כצעד ראשוני לקיים הכשרה לרופאים אשר עוסקים בתחום . 
בשנת 2016 נערכו שני ימי עיון במסגרת החברה הישראלית לרפואה וטיפול בהתמכרויות (אילסם). 
כמו כן פורסם נייר עמדה לטיפול באופיואידים בכאב כרוני מטעם הסתדרות הרפואית בישראל (מצ"ב). 

ב.      הכשרה לטיפול בכאב והתמכרויות- 
המחלקה לטיפול בהתמכרויות בשת"פ החברה לרפואת כאב, החברה להתמכרויות והרשות הלאומית למלחמה בסמים ואלכוהול קיימה בפברואר 2016 הכשרה לרופאים בנושא טיפול בכאב והתמכרויות. בהכשרה נכחו כשלושים רופאים מתחומים שונים, כגון: רופאי כאב , רופאי משפחה, נוירולוגים, פסיכיאטרים,  רופאים מרדימים ואורטופדים.  ההכשרה כללה 40 שעות אקדמיות. 



מטרת ההכשרה הייתה העלאת מודעות בקרב הרופאים לתופעה ואפיוניה, מציאת דרכים לטיפול תרופתי מושכל במקרים אלו, תוך כדי זיהוי מוקדם של ההתמכרות והפנייה לשירותים הקיימים בתחום (מצ"ב פירוט ההכשרה). 

ג.      קורס הסמכה לטיפול בבופרנורפין עבור רופאי כאב בשירותי בריאות כללית 
כחלק משיתוף הפעולה בתחום רפואת כאב והתמכרויות, התקיימה בינואר 2018 התקיים קורס הסמכה לרופאי כאב במחוז מרכז של שירותי בריאות כללית. במסגרת הקורס הוכשרו כ 15 רופאים. 

בכוונת המחלקה בשנת 2018 להכין לומדה בנושא עבור רופאי משפחה, אשר תהייה זמינה ותגיע לתפוצה רחבה יותר של רופאים.  

ד"ר פאולה רושקה
מנהלת המחלקה

